Akulov Timur Yuryevich (25-aprel 1953-yil, Yangiyoʻl – 2-may 2018-yil, Qozon) – davlat va siyosat arbobi. 2012-yil 19-iyuldan Tatariston Respublikasidan VI chaqiriq Rossiya Federatsiyasi Federal Majlisi Davlat Dumasi deputati, Rossiya parlamentidagi Mudofaa qoʻmitasi aʼzosi. Ilgari Tatariston maʼmuriyatida turli lavozimlarda ishlagan.

Biografiyasi
------------

Timur Akulov 1953-yil 25-aprelda Oʻzbekiston SSR, Toshkent viloyati, Yangiyo‘l shahrida tugʻilgan.

Mehnat faoliyatini 1970-yilda Oʻzbekiston SSR Toshkent viloyati Yangiyoʻl tumani Kalinin nomidagi kolxozda boshlagan.

Sovet Armiyasi safida muddatli harbiy xizmatni oʻtagan. Keyin Leningraddagi Orjonikidze nomidagi Boltiqboʻyi kemasozlik zavodida kema montajchisi boʻlib ishlagan.

1974-yilda Timur Aqulov Leningrad davlat universitetining Sharq fakultetiga oʻqishga kirgan. 1979-yilda esa bu universitetni imtiyozli diplom bilan tamomlagan. Sharqshunos-tarixchi mutaxassisligini olgan.

Universitetni bitirganidan soʻng 1979—1982-yillarda Yaman Xalq Demokratik Respublikasida harbiy tarjimon boʻlib ishlagan.

1982-yilda ilmiy kutubxona xodimi boʻlgan.

1983-yilda Qozon davlat universitetida assistent lavozimini egallagan hamda u yerda 1991-yilgacha ishlagan. 1988—1991-yillarda Adan shahridagi (Yaman Respublikasi) Ijtimoiy fanlar institutida oʻqituvchi boʻlib ishlagan.

1991-yilda Tatariston Respublikasi Prezidentining xalqaro masalalar boʻyicha maslahatchisi lavozimiga tayinlangan. 1994-yilda esa lavozimi Tatariston Respublikasi Prezidentining xalqaro masalalar boʻyicha Davlat maslahatchisi darajasiga koʻtarilgan.

1995-yilda Timur Akulov Tatariston Respublikasi Prezidentining Tashqi aloqalar departamenti direktori boʻlgan. 2010-yil mart oyida u Tatariston Respublikasi Prezidentining tashqi aloqalar departamenti direktori lavozimini egallagan. 2011-yil mart oyida esa Tatariston Respublikasi Prezidentining yordamchisi lavozimiga tayinlangan.

2011-yilda Rossiya Federatsiyasi Davlat Dumasiga saylangan. Davlat Dumasi deputati sifatida u chet eldagi vatandoshlar bilan ishlash boʻyicha hukumat komissiyasining aʼzosi, shuningdek, Rossiya Federatsiyasining taʼsis etuvchi sub’ektlarining Xalqaro va tashqi iqtisodiy aloqalar boʻyicha maslahat kengashining aʼzosi boʻlgan.

Timur Akulov 2018-yil 2-may kuni Qozon shahrida vafot etdi.

Shaxsiy hayoti
--------------

Timur Akuluv turmush qurgan. Ikki nafar oʻgʻli va bitta nabirasi bor.

Manbalar
--------

1. ↑  „Акулов Тимур Юрьевич экс-депутат Государственной думы ФС РФ" (ru). *БИЗНЕС Online*. 8-iyun 2021-yilda asl nusxadan arxivlandi. Qaraldi: 8-iyun 2021-yil.
2. ↑  „Справочник персоналий". *tatarstan.ru*. 9-dekabr 2021-yilda asl nusxadan arxivlandi. Qaraldi: 9-dekabr 2021-yil.
3. ↑  „Акулов Тимур Юрьевич, фото, биография". *persona.rin.ru*. 15-dekabr 2021-yilda asl nusxadan arxivlandi. Qaraldi: 15-dekabr 2021-yil.
4. ↑  „Скончался бывший помощник президента РТ Тимур Акулов — Реальное время" (ru). *realnoevremya.ru*. 9-dekabr 2021-yilda asl nusxadan arxivlandi. Qaraldi: 9-dekabr 2021-yil.

Havolalar
---------

* „Акулов, Тимур Юрьевич".  Davlat Dumasi. Qaraldi: 12-iyun 2015-yil.



* „Акулов, Тимур Юрьевич" (deadlink).  Davlat Dumasining Mudofaa bo'yicha qo'mitasi. 4-mart 2016-yilda asl nusxadan arxivlandi. Qaraldi: 12-iyun 2015-yil.



* „Акулов, Тимур Юрьевич".  VI chaqiriq Davlat Dumasidagi "Yagona Rossiya" fraksiyasi. Qaraldi: 12-iyun 2015-yil.



* „Акулов, Тимур Юрьевич" (deadlink).  Tatariston Respublikasining Yagona Rossiya partiyasining mintaqaviy bo'limi. 4-mart 2016-yilda asl nusxadan arxivlandi. Qaraldi: 12-iyun 2015-yil.



* „Акулов, Тимур Юрьевич".  Tatariston Rasmiy. Qaraldi: 12-iyun 2015-yil.